b'\n_START_ARTICLE_\nNumerar\n_START_PARAGRAPH_\n\xc3\x8en economie, numerarul\xc2\xa0reprezint\xc4\x83 banii \xc3\xaen form\xc4\x83 fizic\xc4\x83, sub form\xc4\x83 de monetar, bancnote \xc8\x99i monede. \xc3\x8en contabilitate \xc8\x99i finan\xc8\x9be, banii \xc3\xaen numerar sunt activele curente ce cuprind monetarul sau mijloace de plat\xc4\x83 echivalente, care pot fi accesate imediat sau aproape imediat (ca \xc8\x99i \xc3\xaen cazul conturilor de pe pia\xc8\x9ba monetar\xc4\x83). Numerarul este v\xc4\x83zut fie ca o rezerv\xc4\x83 pentru pl\xc4\x83\xc8\x9bi, \xc3\xaen cazul \xc3\xaenregistr\xc4\x83rii unui flux de numerar structural sau incidental negativ, sau ca o modalitate de a evita recesiunea pe pie\xc8\x9bele financiare.\n_START_SECTION_\nEtimologie\n_START_PARAGRAPH_\n\xc3\x8en limba englez\xc4\x83 cuv\xc3\xa2ntul \xe2\x80\x9enumerar" - \xe2\x80\x9ecash\xe2\x80\x9e \xc3\xaensemna ini\xc8\x9bial \xe2\x80\x9epu\xc8\x99culi\xc8\x9b\xc4\x83", iar mai t\xc3\xa2rziu a ajuns s\xc4\x83 aib\xc4\x83 un sens secundar, cel referitor la \xe2\x80\x9ebani". Cea de-a doua utilizare a devenit unicul sens folosit \xc3\xaen secolul al 18-lea. Cuv\xc3\xa2ntul \xe2\x80\x9ecash" provine din franceza medie, din cuv\xc3\xa2ntul caisse (\xe2\x80\x9epu\xc8\x99culi\xc8\x9b\xc4\x83"), care provine din italiana veche, cassa, \xc8\x99i \xc3\xaen cele din urm\xc4\x83 din latinescul capsa (\xe2\x80\x9ecutie"). Originea nu are leg\xc4\x83tur\xc4\x83 cu cuv\xc3\xa2ntul \xe2\x80\x9ecash" folosit \xc3\xaenIndia Britanic\xc4\x83, care \xc3\xaensemna \xe2\x80\x9esistemul monetar indian" \xc8\x99i era derivat din cuvintele kasu din limba tamil\xc4\x83, karsha din sanscrit\xc4\x83 \xc8\x99i kasi din Sinhalez\xc4\x83.\n_START_SECTION_\nIstoric\n_START_PARAGRAPH_\n\xc3\x8en Europa de Vest, dup\xc4\x83 c\xc4\x83derea Imperiului Roman de Apus, monedele, bijuteriile \xc8\x99i alte obiecte din argint au fost secole \xc3\xaentregi singura form\xc4\x83 de bani, p\xc3\xa2n\xc4\x83 c\xc3\xa2nd comercian\xc8\x9bii vene\xc8\x9bieni au \xc3\xaenceput s\xc4\x83 foloseasc\xc4\x83 lingouri de argint pentru tranzac\xc8\x9bii mari \xc3\xaen Evul mediu timpuriu. Un alt progres \xc3\xael reprezint\xc4\x83 negustorii vene\xc8\x9bieni care au \xc3\xaenceput s\xc4\x83 foloseasc\xc4\x83 bancnote de h\xc3\xa2rtie, \xc8\x99i \xc8\x99i-au instruit bancherii s\xc4\x83 fac\xc4\x83 pl\xc4\x83\xc8\x9bi cu ele. Lingouri de argint marcate asem\xc4\x83n\xc4\x83tor au fost \xc3\xaen uz \xc3\xaen \xc8\x9b\xc4\x83rile \xc3\xaen care negustorii vene\xc8\x9bieni au \xc3\xaenfiin\xc8\x9bat reprezentan\xc8\x9be. Imperiul Bizantin \xc8\x99i mai multe state din spa\xc8\x9biul Balcanic \xc8\x99i Rusia Kievean\xc4\x83 au utilizat, de asemenea, lingouri de argint inscrip\xc8\x9bionate, folosite \xc3\xaen pl\xc4\x83\xc8\x9bi de amploare. Pe parcurs ce economia mondial\xc4\x83 s-a dezvoltat \xc8\x99i livr\xc4\x83rile de argint au crescut, \xc3\xaen special dup\xc4\x83 colonizarea Americii de Sud, monedele au devenit mai mari \xc8\x99i \xc3\xaen secolul XV s-a dezvoltat o moned\xc4\x83 standard pentru pl\xc4\x83\xc8\x9bile interna\xc8\x9bionale: moneda spaniol\xc4\x83 \xc8\x99i a coloniei spaniole \xc3\xaen valoare de 8 reali. Echivalentul s\xc4\x83u \xc3\xaen aur a fost ducatul Vene\xc8\x9bian ._NEWLINE_Modele diferite de monede concurau pe pie\xc8\x9be. Prin cucerirea pie\xc8\x9belor str\xc4\x83ine, conduc\xc4\x83torii emiten\xc8\x9bi se bucurau de veniturile suplimentare din seigniorage (diferen\xc8\x9ba dintre valoarea monedei \xc8\x99i valoarea metalului din care a fost f\xc4\x83cut\xc4\x83 moneda). Tipurile de monede folosite de nobilii mari erau copiate pentru seigniorage de c\xc4\x83tre nobilii mici. De obicei, imita\xc8\x9biile c\xc3\xa2nt\xc4\x83reau mai pu\xc8\x9bin, submin\xc3\xa2nd popularitatea originalului. Pe m\xc4\x83sur\xc4\x83 ce statele feudale s-au unit \xc3\xaen regate, imita\xc8\x9biile de argint s-au diminuat, dar monedele de aur, \xc3\xaen special ducatul de aur \xc8\x99i florinul de aur, erau \xc3\xaenc\xc4\x83 emise ca monede comerciale: monede f\xc4\x83r\xc4\x83 un coeficient fix, a c\xc4\x83ror valoare era calculat\xc4\x83 \xc3\xaen func\xc8\x9bie de greutate. Puterile coloniale au \xc3\xaencercat s\xc4\x83 elimine cota de pia\xc8\x9b\xc4\x83 din Spania prin emiterea unor monede de comer\xc8\x9b echivalente cu monedele spaniole de argint, \xc3\xaens\xc4\x83 nu au avut succes._NEWLINE_\xc3\x8en prima parte a secolului al XVII-lea, monedele Companiei Britanice a Indiilor de Est au fost fabricate \xc3\xaen Anglia \xc8\x99i transportate \xc3\xaen Est. \xc3\x8en Anglia, de-a lungul timpului cuv\xc3\xa2ntul numerar a fost adoptat din sanscrit\xc4\x83 \xe0\xa4\x95\xe0\xa4\xb0\xe0\xa5\x8d\xe0\xa4\xb7 karsa, o mas\xc4\x83 de aur sau argint dar asem\xc4\x83n\xc4\x83toare cu cea din persana Veche \xf0\x90\x8e\xa3\xf0\x90\x8e\xbc\xf0\x90\x8f\x81 karsha, unitate de greutate (83,30\xc2\xa0grame). Moneda\xc2\xa0Companiei Britanice a Indiilor de Est a avut inscrip\xc8\x9bii \xc8\x99i \xc3\xaen urdu c\xc3\xa2t \xc8\x99i \xc3\xaen englez\xc4\x83, pentru a facilita utilizarea acesteia \xc3\xaen comer\xc8\x9b. \xc3\x8en 1671 directorii de la Compania Indiilor de Est au vrut fondarea unei monet\xc4\x83rii \xc3\xaen Bombay, cunoscut\xc4\x83 \xc8\x99i sub numele de Bombain. \xc3\x8en 1677 acest lucru a fost sanc\xc8\x9bionat de c\xc4\x83tre Coroan\xc4\x83, monedele primind sanc\xc8\x9biunea regal\xc4\x83, au fost recunoscute ca rupii de argint; \xc8\x99i au inscrip\xc8\x9bionat \xe2\x80\x9erupie de Bombaim", cu acordul lui Carol al II-lea._NEWLINE_\xc3\x8en acest timp monedele au fost produse \xc8\x99i pentru Compania Indiilor de Est, la monet\xc4\x83ria din Madras. Valuta regiunii administrative a companiei Bombay \xc8\x99i Bengal a fost rupia. Cu toate acestea, la Madras, conturile companiei au fost calculate \xc3\xaen pagode, frac\xc8\x9bii, fanami, faluce \xc8\x99i bani. Acest sistem s-a men\xc8\x9binut p\xc3\xa2n\xc4\x83 \xc3\xaen 1818, c\xc3\xa2nd moneda a fost adoptat\xc4\x83 ca unitate de valut\xc4\x83 pentru opera\xc8\x9biunile companiei. Rela\xc8\x9bia dintre cele dou\xc4\x83 sisteme este clasificat\xc4\x83 astfel: 1 pagod\xc4\x83 = 3-91 de rupii \xc8\x99i 1 rupie = 12 fanami._NEWLINE_\xc3\x8entre timp, s-au produs banii din h\xc3\xa2rtie. A fost g\xc3\xa2ndit ca un plan de urgen\xc8\x9b\xc4\x83 la \xc3\xaenceput, dar au ajuns s\xc4\x83 fie cei mai cunoscu\xc8\x9bi \xc3\xaen coloniile puterilor Europene. John Law a f\xc4\x83cut o lucrare de pionierat asupra bancnotelor cu Banque Royale. Cu toate acestea, raportul dintre masa monetar\xc4\x83 \xc8\x99i infla\xc8\x9bie nu a fost \xc3\xaen\xc8\x9beles corect iar banca a dat faliment, \xc3\xaen timp ce obseva\xc8\x9biile sale au devenit lipsite de valoare, atunci c\xc3\xa2nd acestea au fost emise peste m\xc4\x83sur\xc4\x83. Lec\xc8\x9biile \xc3\xaenv\xc4\x83\xc8\x9bate \xc3\xaen urma acestei \xc3\xaent\xc3\xa2mpl\xc4\x83ri au fost aplicate B\xc4\x83ncii Angliei, care a jucat un rol esen\xc8\x9bial \xc3\xaen finan\xc8\x9barea r\xc4\x83zboiului peninsular din Wellington \xc3\xaempotriva trupelor franceze, paralizate de francul germinal de metal._NEWLINE_Abilitatea de a crea bani de h\xc3\xa2rtie a f\xc4\x83cut ca statele na\xc8\x9bionale s\xc4\x83 fie responsabile de gestionarea infla\xc8\x9biei, prin controlul masei monetare. De asemenea, a f\xc4\x83cut o leg\xc4\x83tur\xc4\x83 direct\xc4\x83 \xc3\xaentre metalul monedei \xc8\x99i valoarea sa de prisos. Din 1816, monedele au devenit \xc3\xaen mare parte bani simbolici, de\xc8\x99i unele monede de argint \xc8\x99i de aur au r\xc4\x83mas monede standard p\xc3\xa2n\xc4\x83 \xc3\xaen 1927. \xc3\x8en Primul R\xc4\x83zboi Mondial monedele standard dispar \xc3\xaen mare m\xc4\x83sur\xc4\x83. Ulterior, monedele standard de aur, \xc3\xaen special cele de origine britanic\xc4\x83, au mai putut fi folosite \xc3\xaen colonii \xc8\x99i \xc3\xaen \xc8\x9b\xc4\x83rile cu economie mai pu\xc8\x9bin dezvoltat\xc4\x83, iar talerii de argint Maria Theresa din 1780 au fost folosi\xc8\x9bi ca monede comerciale pentru \xc8\x9b\xc4\x83rile din Asia de Est p\xc3\xa2n\xc4\x83 \xc3\xaen 1946 \xc8\x99i mai t\xc3\xa2rziu la nivel local._NEWLINE_Numerarul a devenit acum o foarte mic\xc4\x83 parte a masei monetare. Rolul s\xc4\x83u este de a oferi o form\xc4\x83 de moned\xc4\x83 de stocare \xc8\x99i de plat\xc4\x83 pentru cei care nu doresc s\xc4\x83 ia parte la alte sisteme, \xc8\x99i de a face pl\xc4\x83\xc8\x9bile mici avantajoase \xc8\x99i prompte, de\xc8\x99i acest din urm\xc4\x83 rol este \xc3\xaenlocuit tot mai des de sistemele de plat\xc4\x83 electronice. Dup\xc4\x83 mai multe cercet\xc4\x83ri s-a constatat c\xc4\x83 cererea de bani \xc3\xaen numerar scade pe m\xc4\x83sur\xc4\x83 ce debitul de utilizare a cardurilor de credit cre\xc8\x99te, deoarece comercian\xc8\x9bii nu mai trebuie s\xc4\x83 dea rest \xc3\xaen urma achizi\xc8\x9biilor f\xc4\x83cute de clien\xc8\x9bi._NEWLINE_Circula\xc8\x9bia numerarului este \xc3\xaen cre\xc8\x99tere. Dolarii americani afla\xc8\x9bi \xc3\xaen circula\xc8\x9bie \xc3\xaen Statele Unite ale Americii a crescut \xc3\xaen valoare cu 42% din 2007 p\xc3\xa2n\xc4\x83 \xc3\xaen 2012. Valoarea bancnotelor lirei sterline \xc3\xaen circula\xc8\x9bie a crescut cu 29% din 2008 p\xc3\xa2n\xc4\x83 \xc3\xaen 2013. Valoarea \xc3\xaen circula\xc8\x9bie a monedei euro a crescut cu 34% p\xc3\xa2n\xc4\x83 \xc3\xaen august 2013, fa\xc8\x9b\xc4\x83 de august 2008 (2% din cre\xc8\x99tere a fost determinat\xc4\x83 de adoptarea euro \xc3\xaen 2009 \xc3\xaen Slovacia\xc2\xa0 \xc8\x99i \xc3\xaen Estonia \xc3\xaen 2011).\n_START_SECTION_\nSocietate f\xc4\x83r\xc4\x83 numerar\n_START_PARAGRAPH_\nSintagma \xe2\x80\x9esocietate f\xc4\x83r\xc4\x83 numerar" are la baz\xc4\x83 ideea c\xc4\x83, \xc3\xaen viitor, banii vor fi inutili \xc8\x99i voi fi \xc3\xaenlocui\xc8\x9bi de mijloace electronice de transfer. \xc3\x8en Marea Britanie este acum raportat c\xc4\x83 1 din 7 oameni nu mai de\xc8\x9bine sau nu mai folose\xc8\x99te deloc bani \xc3\xaen numerar.'